Vänrikki Stoolin tarinat (vuoden 1939 elokuva)

Vänrikki Stoolin tarinat on John W. Bruniusin ja Roland af Hällströmin ohjaama suomalais-ruotsalainen sotaelokuva vuodelta 1939. Elokuva perustuu Johan Ludvig Runebergin runoteokseen Vänrikki Stoolin tarinat sekä John W. Bruniuksen vuonna 1926 ohjaamaan mykkäelokuvaan Vänrikki Stoolin tarinat.

Jäger Filmi osti vuonna 1938 Bruniuksen elokuvan suomalaiset esitysoikeudet tarkoituksenaan tehdä siitä ääniversio. Ääniversiota varten Roland af Hällström uudelleenleikkasi elokuvan ja siihen lisättiin Teuvo Puron lausumat runot sekä Tapio Ilomäen säveltämä musiikki. Elokuva on nykyisin kadonnut lukuun ottamatta sen osaa 8. Lisäksi elokuvan ääniraita on säilynyt magnetofonitallenteena.

Lähteet 

Vuoden 1939 suomalaiset elokuvat
Suomalaiset sotaelokuvat
Suomalaiset kadonneet elokuvat